stanford-oval/wikipedia huggingface dataset:
ฮาร์พี

| --- | --- |

กลุ่ม: สัตว์ในตำนาน
กลุ่มย่อย: ลูกครึ่ง
สัตว์คล้ายคลึง: ไซเรน, สฟิงซ์
เทพปกรณัม: กรีกและโรมัน
ฮาร์พี (อังกฤษ: harpy, /hɑrpi/) เป็นสิ่งมีชีวิตตามตำนานกรีกซึ่งมีรูปกายเป็นมนุษย์ผู้หญิง มีท่อนล่างอย่างนก และมีปีก
กล่าวกันว่าแต่เดิมฮาร์ปีมีเพียงสองตนเท่านั้น คือเอลโล และโอไซพีเทส ธิดาแห่งเธามาส และโอเชียนิดนามอิเล็กตร้า (โอเชียนิดคือนิมฟ์แห่งทะเล) เธามาสผู้นี้เป็นโอรสของพอนทัสและไกอา ทั้งพอนทัสและไกอาต่างก็เป็นเทพเจ้าโบราณของกรีก โดยพอนทัสเป็นเทพแห่งทะเล ส่วนไกอาเป็นเทพแห่งพิภพ ฮาร์ปีทั้งสองเป็นพี่น้องกับเทวีไอริส ซึ่งเป็นเทวีผู้ทำหน้าที่นำสารให้กับเหล่าเทพเจ้าต่างๆ เช่นเดียวกับเฮอร์เมส หากแต่เฮอร์เมสนั้นขึ้นตรงต่อเทพบดีซูส ในขณะที่ไอริสเป็นเทวีใต้บัญชาของเฮร่า เทวีไอริสยังมีปีกเป็นนกเช่นเดียวกับอีรอส และมักถูกกล่าวถึงในลักษณะของสาวน้อยมีปีก ถือคทานำสาร นอกจากนี้ไอริสยังเป็นเทวีพรหมจรรย์ และถือเป็นเทวีแห่งสะพานสายรุ้งอีกด้วย
เรื่องที่เป็นที่รู้จักกันดีเกี่ยวกับฮาร์ปีคือเรื่องเมื่อครั้งเรืออาร์โกมาขึ้นฝั่งที่เธรส ในตอนนั้นมีนักพยากรณ์ตาบอดผู้หนึ่งนามว่าฟีนูสนำความลับของสวรรค์มาบอกแก่คนนอกมากเกินไป เทพเจ้าซูสจึงทรงสั่งให้พวกฮาร์ปีมาขโมยอาหารของฟีนูสเป็นการทรมาน เซเทสและคาลาอีสบุตรของเทพเจ้าแห่งสายลมเหนือโบรีอัสจึงทำหน้าที่ขับไล่เหล่าฮาร์ปีนี้ไป ยังมีบางตำนานกล่าวว่าฮาร์ปีถูกเซเทสและคาลาอีสฆ่าตาย นอกนั้นเล่าว่าเทวีไอริสได้ลงมาห้ามไว้ทัน หากแต่เหล่าฮาร์ปีก็ต้องตายเพราะอดอยากอาหารอยู่ดี
ในเรื่องเจสันกับขนแกะทองคำนั้น ฮาร์พีได้ถูกกล่าวถึงว่าเป็นสุนัขล่าเนื้อของซูส การปรากฏตัวของฮาร์พีจะสร้างความน่าขยะแขยงไว้ในทุกๆที่ที่มันไป ฮาร์พีจะกินทุกสิ่งทุกอย่างที่ขวางหน้าและทิ้งมูลที่มีกลิ่นเหลือรับจนไม่ว่าสิ่งมีชีวิตใดก็ทนไม่ได้
ในเทพปกรณัมกรีกยังมีการกล่าวถึงฮาร์ปีตนอื่นๆ อีก ซึ่งคาดว่าเป็นการเสริมแต่งเข้ามาภายหลังเช่นฮาร์ปีที่มีชื่อว่าโพดาร์กซึ่งเป็นมารดาของม้าศักดิ์สิทธิ์สองตัวชื่อซานธุสและบาเลียส (ม้าของอะคิลลีส) โดยมีเทพเจ้าแห่งสายลมตะวันตกเซฟเฟอรุสเป็นบิดา
บางตำนานกล่าวว่าเป็นสมุนรับใช้ของเทพเจ้าฮาเดส โดยทำหน้าที่หาวิญญาญที่เป็นอาหารมาสังเวยให้ที่นรกทาทาร์ลัส อาศัยอยู่ที่ชั้นบรรยากาศ (หรือว่ากันว่าตามหมู่เมฆนั้นเอง) มีความสามารถเกี่ยวกับลม และมักจะเป็นตัวร้ายที่มักจะโผล่มาในการโกรษแค้นของเหล่าเทพ โดยยกตัวอย่างจากตำนานที่ทำให้นกฮาร์พีโด่งดังอันหนึ่งคือ ตำนานเจสันและขนแกะทองคำ โดนตำนานกล่าวว่า คิงเพเนอุสถูกพระเจ้า สาปไม่ให้กินอาหารได้ เพราะทุกครั้งที่จะกินอาหาร จะมีเหล่านกฮาร์พีมาบินวนโฉบแย่งอาหารไป ทำให้ไม่สามารถกินอาหารได้เลย จนกระทั่งได้รับการช่วยเหลือจากพวกเจสัน หลังจากนำเรืออาร์โก้เทียบท่า โดยการฆ่านกฮาร์พีทิ้งเสีย ว่ากันว่าฮาร์พีมี3พี่น้อง นามว่า Aello Celaeno และ Ocypete
แหล่งข้อมูลอื่น

ฮาร์พี กินรีฝรั่ง
| ด ค กเทพปกรณัมกรีก |
| --- | --- |
ปฐมเทพ:  เคออส  อะแนงคี  โครนอส  เอียรอส  ไกอา  ยูเรนัส  ทาร์ทารัส  อีเธอร์  เฮเมรา  เอระบัส  นิกซ์  โอฟิออน  มอยเร 
เทพไททัน:  โครนัส  โอเชียนัส  เรีย  ทีมิส  แอตลัส  ซีอัส  ครีอัส  ไฮพีเรียน  ธีอา  เทธิส  นิมอซินี  ฟีบี  โพรมีเทียส  เอพิมีเทียส  ไออาเพทัส  เมโนเอเทียส 
สิบสองเทพเจ้าโอลิมปัส:  ซูส  ฮีรา  โพไซดอน  ดิมีเทอร์  อะธีนา  อะพอลโล  อาร์ทิมิส  แอรีส  แอโฟรไดที  ฮิฟีสตัส  เฮอร์มีส  ไดอะไนซัสหรือเฮสเตีย 
เทพเจ้าหลักอื่น:  แอซคลีเปียส  ฮีลิออส  อีออส  เฮดีส  ฮีบี  เฮคะที  แพน  เพอร์เซฟะนี  เซลีนี 
กลุ่ม:  แอมะซอน  เซนทอร์  คเธาะนิค  ไซคลอปส์  มังกร  อิรินีอีซ  ยักษ์  ฮาร์พี  เฮคะท็องคะรีซ  มอยเร  พระเจ้าไมซีเนียน  มนุษย์  มิวส์  นิมฟ์  เซเทอร์  สมุทรเทพ 
วีรบุรุษ:  เฮราคลีสกับงานของเขา  อคิลลีสกับสงครามกรุงทรอย  โอดิสเซียสกับโอดิสซีย์  เจสันกับลูกเรืออาร์โก  เพอร์ซิอัสกับเมดูซา  อีดิปัสกับธีบส์  ธีซีอัสกับมินะทอร์  บิลเลโรฟอนกับคิเมียรา 
สถานที่ศักดิ์สิทธิ์:  เดลฟี  ดอโดนา  ดีลอส  โอลิมเปีย  โอลิมปัส
ฮาร์วีย์ บานส์

| 0 | 1 | 2 | 3 |
| --- | --- | --- | --- |
 บานส์ในปี 2022
ข้อมูลส่วนตัว
ชื่อเต็ม:  ฮาร์วีย์ ลูวิส บานส์
วันเกิด:   (1997-12-09) 9 ธันวาคม ค.ศ. 1997 (26 ปี)
สถานที่เกิด:  เบิร์นลีย์ อังกฤษ
ส่วนสูง:  5 ft 9 in (1.74 m)
ตำแหน่ง:  ปีก
ข้อมูลสโมสร
สโมสรปัจจุบัน:  นิวคาสเซิลยูไนเต็ด
หมายเลข:  11
สโมสรเยาวชน
2007–2016:  เลสเตอร์ซิตี
สโมสรอาชีพ*
| ปี |  ทีม |  ลงเล่น |  (ประตู) |
| 2016–2023 |  เลสเตอร์ซิตี |  146 |  (35) |
| 2017 |  → มิลตันคีนส์ดอนส์ (ยืม) |  21 |  (6) |
| 2017–2018 |  → บาร์นสลีย์ (ยืม) |  23 |  (5) |
| 2018–2019 |  → เวสต์บรอมมิชอัลเบียน (ยืม) |  26 |  (9) |
| 2023– |  นิวคาสเซิลยูไนเต็ด |  17 |  (4) |
ทีมชาติ
| 2017 |  อังกฤษ อายุไม่เกิน 18 ปี |  5 |  (4) |
| 2017–2018 |  อังกฤษ อายุไม่เกิน 20 ปี |  5 |  (2) |
| 2018–2019 |  อังกฤษ อายุไม่เกิน 21 ปี |  4 |  (0) |
| 2020 |  อังกฤษ |  1 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 23:59, 28 May 2023 (UTC)
ฮาร์วีย์ ลูวิส บานส์ (อังกฤษ: Harvey Lewis Barnes; เกิด 9 ธันวาคม 1997) เป็นนักฟุตบอลอาชีพชาวอังกฤษ ผู้เล่นตำแหน่งปีกให้กับสโมสรนิวคาสเซิลยูไนเต็ดในพรีเมียร์ลีก
ประวัติ

บานส์เกิดที่เบิร์นลีย์ แลงคาเชอร์ และเติบโตที่เคานต์สธอร์ป เลสเตอร์เชอร์ เขาเป็นลูกชายของอดีตนักฟุตบอลอาชีพ พอล บานส์ เขามีเชื้อสายสก็อตผ่านปู่ย่าตายายของเขา
ฮอว์กอาย

| ฮอว์กอาย |
| --- | --- |

ข้อมูลการจัดพิมพ์
ผู้จัดพิมพ์: มาร์เวลคอมิกส์
ปรากฏตัวครั้งแรก: Tales of Suspense เล่มที่ 57 (กันยายน 1964)
สร้างสรรค์โดย: สแตน ลี ดอน เฮ็ก
ข้อมูลในเรื่อง
ชื่อเต็ม: คลินตัน แฟรนซิส "คลินต์" บาร์ตัน
นามแฝง: กัปตันอเมริกา, นักธนูทอง, โกไลอัท, โรนิน, แอนต์-แมน
สปีชี่ส์: มนุษย์
สังกัดทีม:   อะเวนเจอส์  อะเวนเจอส์อะแคเดมี  ดิเฟนเดอส์  เกรตเลกส์อะเวนเจอส์  นิวอะเวนเจอส์  ซีคริตอะเวนเจอส์  ธันเดอร์โบลตส์  เวสต์โคสต์อะเวนเจอส์  ไวลด์แพ็ก  สำนักงานการต่อต้านการก่อการร้ายโลก  อะเวนเจอส์ไอเดียมิแคนิกส์ 
พลพรรค: แบล็กวิโดว์ ม็อกกิงเบิร์ด เคต บิชอป
ความสามารถ: - มีความสามารถทางกายกรรม - แม่นและเชี่ยวชาญด้านการใช้ธนูและการปาดาบ "โกไลอัท" - มีพลังเหนือมนุษย์ - สามารถขยายร่างให้ใหญ่ได้
ฮอว์กอาย (อังกฤษ: Hawkeye) หรือ คลินต์ บาร์ตัน (Clint Barton) เป็นตัวละครหลักของมาร์เวลคอมิกส์ ปรากฏตัวครั้งแรกใน Tales of Suspense เล่มที่ 57 กันยายน ค.ศ. 1964
ประวัติ > ฮอว์กอาย

คลินต์และบาร์นีย์พี่ชายเป็นเด็กกำพร้าเพราะพ่อแม่ของเขาเสียชีวิตหมดแล้ว ต่อมาทั้งสองได้แอบหนีจากสถานเลี้ยงเด็กกำพร้าไปอยู่กับคณะละครสัตว์ คลินต์ได้รับการสอนการปาดาบจากซอร์ดแมน จากนั้นก็ได้รับการฝึกจากทริกช็อตที่เชี่ยวชาญด้านการยิงธนู จากนั้นเขาก็ได้พบว่าซอร์ดแมนกับทริกช็อตเป็นคนเลว และพี่ของเขาบาร์นีย์ก็เป็นคนขี้ขโมย คลินต์ต่อต้านซอร์ดแมนและทริกช็อต จนถูกทั้งสองทำร้ายเกือบตาย แต่คลินต์ก็ยังเป็นสมาชิกของคณะละครสัตว์อยู่ ต่อมาเมื่อคลินต์เห็นไอรอนแมนปราบปรามอาชญากร คลินต์จึงเย็บชุดขึ้นมาเพื่อเป็นฮีโรนักยิงธนูแต่ตำรวจกลับคิดว่าคลินต์เป็นโจร ต่อมาเมื่อคลินต์ได้พบกับแบล็กวิโดว์จึงหลงรักและร่วมเดินทางไปกับเธอ และได้ต่อสู้กับไอรอนแมนหลายครั้ง หลังจากที่แยกทางกับแบล็กวิโดว์ เขาก็ได้บุกเข้าไปในอะเวนเจอส์แมนชันและแสดงความสามารถให้ทีมอเวนเจอร์สดู สมาชิกคนอื่นไม่เห็นด้วยที่จะให้ฮอว์กอายเป็นสมาชิกในทีม แต่กัปตันอเมริกาและไอรอนแมนได้เสนอให้คลินต์เป็นสมาชิกของทีม ต่อมาคลินต์ก็ได้กลายเป็นสมาชิกรุ่นใหม่ของทีมในที่สุด
ประวัติ > โกไลอัท

คลินต์รู้สึกเครียดที่สมาชิกคนอื่น ๆ ต่างก็มีพลังพิเศษ แต่ตัวเขาไม่มีพลังพิเศษจึงรู้สึกแย่เนื่องจากธนูที่เขาใช้นั้นขาด แฮงก์ พิมได้เล่าเรื่องอนุภาคพิมและมอบยาที่ใส่อนุภาคพิมไว้ ขณะที่ฮีโรคนอื่น ๆ ได้ไปทำภารกิจช่วยเหลือแบล็กวิโดว์อยู่นั้น แบล็กวิโดว์ได้ส่งข้อมูลสื่อสารมาและเสียงรอบตัวแบล็กวิโดว์นั้นเป็นเสียงของคณะละครสัตว์ที่เขาเคยอยู่ คลินต์จึงเปลี่ยนชุดและดื่มยาของพิมจนกลายเป็น โกไลอัท คลินต์ได้เข้าไปต่อสู้กับสัตว์ประหลาดขนาดยักษ์และช่วยเหลือแบล็กวิโดว์ได้สำเร็จ ต่อมาเขาก็ได้เลิกเป็นโกไลอัทและกลับมาใส่ชุดเดิม ลาออกจากทีมเนื่องจากทะเลาะกับวิชันเรื่องของสการ์เลตวิตช์
ประวัติ > ม็อกกิงเบิร์ด

ต่อมาคลินต์ได้พบกับม็อกกิงเบิร์ดหรือบ็อบบี มอร์ส และกลายเป็นคู่หูกัน ต่อมาทั้งสองได้ถูกครอสส์ไฟเยอร์จับตัวไป คลินต์และบ็อบบีหลบหนีจากครอสส์ไฟเยอร์ เมื่อบ็อบบีบาดเจ็บ คลินต์จึงจัดการกับครอสส์ไฟเยอร์ แต่ครอสส์ไฟเยอร์ได้ใช้ธนูระเบิดกับคลินต์ แต่ครอสส์ไฟเยอร์ใช้ธนูไม่เป็นจึงถูกระเบิดและโดนจัดการแทน เสียงระเบิดทำให้คลินต์กลายเป็นคนหูอื้อ คลินต์จึงใช้เครื่องฟังเป็นหูแทน และได้แต่งงานกับม็อกกิงเบิร์ด
ประวัติ > โรนิน

หลังจากคลินท์สูญเสียครอบครัวถูกแก็งมาเฟียฆ่าตายคลินท์ได้ทิ้งตัวตนเก่าไว้เบื้องหลังและเปลี่ยนตัวเองให้กลายเป็นโรนนินที่ใช้ดาบแทนธนู
ภาพยนตร์

ฮอว์กอายไม่มีภาพยนตร์ของตัวเอง เขาปรากฏตัวครั้งแรกในภาพยนตร์ ธอร์ เทพเจ้าสายฟ้า ในฐานะสมาชิกของหน่วยชีลด์ รับบทโดยเจเรมี เรนเนอร์
ชุดของฮอว์กอายในภาพยนตร์ ดิ อเวนเจอร์ส กับในหนังสือการ์ตูนแตกต่างกันมาก จากชุดสีม่วงใส่หน้ากากเป็นชุดสีดำเรียบ ๆ แต่ภายหลังใน อเวนเจอร์ส: มหาศึกอัลตรอนถล่มโลก ได้มีการปรับปรุงชุดให้มีสีม่วงสวยขึ้น ทรงผมเหมือนในหนังสือการ์ตูน
ใน กัปตันอเมริกา: ศึกฮีโร่ระห่ำโลก ฮอว์กอายได้เลือกอยู่ฝ่ายกัปตันอเมริกาซึ่งต่อต้านกฎหมายการขึ้นทะเบียนซูเปอร์ฮีโร
ฮอว์กอายได้รับการกล่าวถึงใน อเวนเจอร์ส: มหาสงครามล้างจักรวาล เนื่องจากถูกรัฐบาลเพ่งเล็งเป็นผลสืบเนื่องจาก กัปตันอเมริกา: ศึกฮีโร่ระห่ำโลก ทำให้ไม่สามารถมาร่วมรบกับทีมอเวนเจอร์สได้
ฮอว์กอายได้กลับมาปรากฏตัวอีกครั้งในการต่อสู้ครั้งสุดท้ายใน อเวนเจอร์ส: เผด็จศึก
ฮาร์เลมเชก (มีม)

ภาพจากวิดีโอฮาร์เลมเชก แสดงตัวละครที่เต้นจากคนเดียวเป็นงานปาร์ตีหมู่หลังจากเสียงดร็อปของดนตรี
ฮาร์เลมเชก (อังกฤษ: Harlem Shake) คืออินเทอร์เน็ตมีมที่แพร่กระจาย (viral) ในเว็บไซต์ยูทูบในเดือนกุมภาพันธ์ ค.ศ. 2013 เป็นรูปแบบของวิดีโอที่เริ่มทำเลียนแบบ ในแนวความคิดลักษณะเดียวกัน
มีมนี้เกิดขึ้นจากวิดีโอที่อัปโหลดเมื่อวันที่ 2 กุมภาพันธ์ โดย เดอะซันนีโคสต์สเกต โดยวัยรุ่น 5 คนจากรัฐควีนส์แลนด์ ประเทศออสเตรเลีย ซึ่งวิดีโอของวัยรุ่นกลุ่มนี้ได้ทำตามวิดีโอของวีลอกเกอร์แนวขบขันบนยูทูบที่ชื่อ ฟิลที แฟรงก์ โดยส่วนหนึ่งของวิดีโอ จะเต้นตามเพลง "ฮาร์เลมเชก" ของเบาเออร์
แนวคิด

วิดีโอมีความยาว 30 วินาที โดยตัดท่อนหนึ่งของเพลง "ฮาร์เลมเชก" ของศิลปินแนวอิเล็กทรอนิกส์ที่ชื่อ เบาเออร์ โดยมากแล้ววิดีโอจะเริ่มโดยมีคนหนึ่งคน (โดยมากจะสวมหมวกกันน็อกหรือหน้ากาก) เต้นไปตามจังหวะเพลงคนเดียวเป็นเวลา 15 วินาที โดยมีคนอื่นที่ไม่สนใจอะไรหรือไม่รู้ว่ามีคนเต้นอยู่ จากนั้นหลังเสียงเบสลดลง จึงตัดวิดีโอเข้าไปที่ฝูงคนที่เต้นอย่างบ้าคลั่งเป็นเวลาอีก 15 วินาที ในครึ่งหลังของเพลงนี้ ผู้คนมักจะใส่เสื้อผ้าน้อยชิ้นหรือเสื้อผ้าแปลก ๆ หรือถืออุปกรณ์แปลก ๆ
ฮาลาลสแน็กแพ็ก

| --- | --- |
กล่องฮาลาลสแน็กแพ็ก
ชื่ออื่น: คิบาบบ็อกซ์ คิบาบสแน็กเพลต มิกซต์เพลต มิกซต์มีตแพ็กกิจ มีตบ็อกซ์ มีตออนชิปส์ มีตอินอะบ็อกซ์ สแน็กบ็อกซ์ สแน็กแพ็ก อะทอมิกบอมบ์ เอชเอสบี เอบี เอบีแพ็ก
มื้อ: จานหลัก
แหล่งกำเนิด: ออสเตรเลีย
ภูมิภาค: ออสตราเลเชีย
ชาติที่มีอาหารประจำชาติที่เกี่ยวข้อง: ออสเตรเลีย
อุณหภูมิเสิร์ฟ: อุ่น
ส่วนผสมหลัก: เดอแนร์ ชิปส์ ซอส เนยแข็ง (เลือกได้)
 ตำราอาหาร: ฮาลาลสแน็กแพ็ก   สื่อ: ฮาลาลสแน็กแพ็ก
ฮาลาลสแน็กแพ็ก (อังกฤษ: halal snack pack, HSP) เป็นอาหารจานด่วนที่ได้รับความนิยมมากในประเทศออสเตรเลีย ประกอบไปด้วยเนื้อสัตว์ (ไก่ แพะ หรือวัว) สำหรับทำเดอแนร์ที่ได้รับการรับรองฮาลาล และชิปส์ นอกจากนี้ยังรวมซอสชนิดต่าง ๆ ซึ่งส่วนใหญ่เป็นซอสพริก ซอสกระเทียม และซอสบาร์บีคิว ในขณะที่โยเกิร์ตหรือซอสโยเกิร์ต เนยแข็ง พริกฆาลาเปญโญ และตับบูละฮ์ก็เป็นเครื่องเคียงที่พบบ่อยเช่นกัน ฮาลาลสแน็กแพ็กแบบดั้งเดิมเสิร์ฟในกล่องโฟม และมีการบรรยายว่าเป็นอาหารหลักอย่างหนึ่งในกลุ่มอาหารซื้อกลับบ้านของร้านกะบาบในออสเตรเลีย
รายการอาหารของบางร้านในออสเตรเลียเรียกฮาลาลสแน็กแพ็กว่า สแน็กแพ็ก, สแน็กบ็อกซ์ หรือ มิกซต์เพลต ชื่อของอาหารจานนี้ยังได้รับการคัดเลือกจากพจนานุกรมแมกควอรีให้เป็น "คำแห่งปีของผองชน" (People's Choice Word of the Year) ประจำปี 2016
ฮาลาลสแน็กแพ็กมีที่มาในออสเตรเลียจากการผสานอาหารตะวันออกกลางกับอาหารยุโรป ข้อมูลบางแหล่งอ้างว่าฮาลาลสแน็กแพ็กอาจมีมาอย่างน้อยตั้งแต่คริสต์ทศวรรษ 1980 และกลายมาเป็นส่วนสำคัญของวัฒนธรรมอาหารออสเตรเลีย ถึงกระนั้นก็ยังปรากฏอาหารรูปแบบคล้ายกันในประเทศอื่น ๆ เช่น ดอเนอร์มีตแอนด์ชิปส์ (doner meat and chips) ในสหราชอาณาจักร; เดอเนอร์เท็ลเลอร์ (Dönerteller; "จานเดอแนร์") ในเยอรมนี; กัปซาโลน (kapsalon; "ร้านตัดผม") ในเนเธอร์แลนด์และเบลเยียม; เคบับทัลริก (kebabtallrik; "จานกะบาบ") ในสวีเดน; ไจโรฟรายส์ (gyro fries) ในสหรัฐ; เกบับรันส์กาไลซิลลา (kebab ranskalaisilla; "กะบาบกับเฟรนช์ฟรายส์") ในฟินแลนด์ เป็นต้น ส่วนในแอดิเลด รัฐเซาท์ออสเตรเลีย เรียกฮาลาลสแน็กแพ็กสั้น ๆ ว่า เอบี (AB) และในเพิร์ท รัฐเวสเทิร์นออสเตรเลีย นิยมเรียกว่า มีตบ็อกซ์ (meat box)
ในปลายปี 2015 หลังการสร้างกลุ่มเฟซบุ๊กในชื่อ Halal Snack Pack Appreciation Society ("สมาคมผู้ชื่นชอบฮาลาลสแน็กแพ็ก") ขึ้น อาหารจานนี้ก็เป็นรู้จักว่าได้นำพาวัฒนธรรมต่าง ๆ เข้ามาใกล้ชิดกันมากขึ้น ส่งผลให้สื่อต่าง ๆ รายงานและกล่าวถึงอาหารจานนี้อย่างกว้างขวาง วุฒิสมาชิกแซม แดสตีอารี ยังกล่าวถึงอาหารจานนี้ระหว่างการอภิปรายในรัฐสภาเกี่ยวกับการรับรองฮาลาล ถือกันว่าเหตุการณ์นี้มีส่วนช่วยทำให้เกิดความสนใจอาหารจานนี้มากขึ้น
ในปัจจุบันมีการชูประเด็นข้อกังวลทางสุขภาพเกี่ยวกับฮาลาลสแน็กแพ็กขึ้น ด้วยส่วนประกอบของคาร์โบไฮเดรตแปรรูปในฮาลาลสแน็กแพ็กนั้นสามารถก่อภาวะอ้วนและโรคหัวใจ ไปจนถึงอาการแทรกซ้อนทางระบบหลอดเลือด ระบบเมทาบอลิก และระบบไต
ฮาร์เปอร์ ลี

| ฮาร์เปอร์ ลี |
| --- | --- |
ลีในปี ค.ศ. 2007
เกิด: เนลล์ ฮาร์เปอร์ ลี 28 เมษายน ค.ศ. 1926(1926-04-28) มอนโรวิลล์ รัฐแอลาบามา สหรัฐอเมริกา
เสียชีวิต: 19 กุมภาพันธ์ ค.ศ. 2016(2016-02-19) (89 ปี) มอนโรวิลล์ รัฐแอลาบามา สหรัฐอเมริกา
อาชีพ: นักเขียน
สัญชาติ: อเมริกัน
แนวร่วมในทางวรรณคดี: เซาเทิร์นกอธิก
ผลงานที่สำคัญ: To Kill a Mockingbird (ค.ศ. 1960)
เนลล์ ฮาร์เปอร์ ลี (อังกฤษ: Nelle Harper Lee; 28 เมษายน ค.ศ. 1926 – 19 กุมภาพันธ์ ค.ศ. 2016) เป็นนักเขียนชาวอเมริกัน เป็นที่รู้จักในฐานะผู้ได้รับรางวัลพูลิตเซอร์สาขาวรรณกรรม จากเรื่อง To Kill a Mockingbird นอกจากนี้เธอยังช่วยเหลือเพื่อนสนิท ทรูแมน คาโพตี ในการค้นหาข้อมูลในหนังสือเรื่อง In Cold Blood เธอได้รับเครื่องรัฐอิสริยาภรณ์เหรียญแห่งอิสรภาพของประธานาธิบดีแห่งสหรัฐอเมริกาด้านวรรณกรรมในปี ค.ศ. 2007 เธอยังรับรางวัลเกียรติยศหลายรางวัล แต่มักปฏิเสธการกล่าวสุนทรพจน์
ในเดือนกุมภาพันธ์ ค.ศ. 2015 ทนายของฮาร์เปอร์ ลี ได้ประกาศว่าจะตีพิมพ์ผลงานเล่มที่ 2 Go Set a Watchman ที่เขียนเสร็จตั้งแต่ ค.ศ. 1957 และเป็นฉบับร่างแรกของ To Kill a Mockingbird  ในช่วงกลางเดือนกรกฎาคม ค.ศ. 2015
ฮาร์เปอร์ ลี เสียชีวิตเมื่อวันที่ 19 กุมภาพันธ์ ค.ศ. 2016 ขณะอายุได้ 89 ปี บนเตียงนอนด้วยอาการสงบ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ฮาร์เปอร์ ลี
วิกิคำคม มีคำคมที่กล่าวโดย หรือเกี่ยวกับ ฮาร์เปอร์ ลี
ฮานาโกะ นักแปลสาวหัวใจแกร่ง

| ฮานาโกะ นักแปลสาวหัวใจแกร่ง |
| --- | --- |

เขียนโดย: มิโฮะ นากาโซโนะ
กำกับโดย: สึโยชิ นางากาวะ เซนนุโอเกะ มัตสึระ
แสดงนำ: ยูริโกะ โยชิทากะ   สึยูชิ อิคาระ  ชิการุ มุโรอิ   อิชิบาชิ เรนจิ   ยูกิเอะ นากามะ   คิซูเกะ ริดะ  เรียวเฮ ซูซูกิ   มิโยะโกะ อะซะดะ
บรรยายโดย: อากิฮิโระ มิวะ
ดนตรีแก่นเรื่องเปิด: "Nijiiro" ขับร้องโดย อะยะกะ
ผู้ประพันธ์เพลง: ยุกิ คะจิอุระ
ประเทศแหล่งกำเนิด: ญี่ปุ่น
ภาษาต้นฉบับ: ญี่ปุ่น
จำนวนตอน: 156
การผลิต
ผู้อำนวยการสร้าง: ทาเคชิ ซูเซกิ
สถานที่ถ่ายทำ: ญี่ปุ่น
ความยาวตอน: 30 นาที
บริษัทผู้ผลิต: เอ็นเอชเค
ออกอากาศ
เครือข่าย: เอ็นเอชเค
ออกอากาศ: 31 มีนาคม – 27 กันยายน ค.ศ. 2014
ฮานาโกะ นักแปลสาวหัวใจแกร่ง (อังกฤษ: Hanako to Anne) เป็นละครโทรทัศน์ญี่ปุ่นที่สร้างในปี ค.ศ. 2014 กล่าวถึงประวัติของ ฮานาโกะ มุราโอกะ นำแสดงโดย ยูริโกะ โยชิทากะ, สึโยกิ อิการะ, ชิการุ มุโรอิ ออกอากาศทางช่องเอ็นเอชเค ทุกเช้าวันจันทร์ถึงวันวันเสาร์
เนื้อเรื่องย่อ

เมื่อปี 1903 ณ ชนบทแห่งหนึ่ง ฮานาโกะเกิดมาในครอบครัวเกษตรกรที่ยากจน สาวน้อยที่เต็มเปี่ยมไปด้วยจินตนาการ รักการอ่าน แต่ด้วยฐานะทางบ้านทำให้ไม่ได้รับโอกาสในการเรียนรู้เท่าคนอื่น เมื่อฮานาโกะอายุ 10 ขวบ พ่อของเธอจึงตัดสินใจย้ายเธอไปเรียนที่โรงเรียนสตรีคริสเตียนแห่งหนึ่งในโตเกียวเพื่อต้องการให้ได้รับการศึกษาที่สูงขึ้น โรงเรียนแห่งใหม่ของเธอเต็มไปด้วยเด็กผู้หญิงที่เกิดมาในครอบครัวที่มีฐานะร่ำรวย นิยมใช้ภาษาอังกฤษในการเรียนการสอน ทำให้ฮานาโกะประสบปัญหาในการเรียน และรู้สึกหดหู่ใจที่ตนเองไม่สามารถปรับตัวเข้ากับสังคมใหม่ได้ แต่ในที่สุดก็สามารถทำให้ตนเองเก่งภาษาอังกฤษได้มากกว่าเพื่อนร่วมชั้นเรียนคนอื่นๆ
เมื่อโตขึ้น ฮานาโกะได้ทำตามความฝันของเธอโดยก้าวเดินไปบนสายอาชีพนักแปล เธอตกหลุมรักนวนิยายชื่อดังก้องโลกอย่าง Anne of Green Gables เพราะเส้นทางชีวิตของเธอคล้ายคลึงกับ แอนน์ เชอร์ลีย์ (Anne Shirley)สาวน้อยจอมแก่นแห่งกรีน เกเบิลส์ ตัวเอกหลักในนวนิยายเล่มนี้ โดยภายหลัง นวนิยายนี้ได้กลายมาเป็นผลงานการแปลชิ้นเอกของเธอ ทำให้ฮานาโกะได้รับการกล่าวขานถึงอย่างกว้างขวางในญี่ปุ่น
นักแสดงนำ

ยูริโกะ โยชิทากะ รับบท ฮานาโกะ มุราโอกะ
สึยูชิ อิคาระ รับบท คิเปอิ อันโด
ชิการุ มุโรอิ รับบท ฟูจิ อันโด
อิชิบาชิ เรนจิ รับบท ซูโด อันโด
ยูกิเอะ นากามะ รับบท เรนโกะ ฮายามะ
คิซูเกะ ริดะ รับบท เอกิตากะ ฮายามะ
เรียวเฮ ซูซูกิ รับบท เอจิ มุราโอกะ
แหล่งข้อมูลอื่น

ฮานาโกะ นักแปลสาวหัวใจแกร่ง ที่อินเทอร์เน็ตมูวีเดตาเบส
ลำดับรายการโทรทัศน์

| ช่อง 3 แฟมิลี่: เอเชี่ยนฮิต ซีรีส์ฮอต วันจันทร์ - ศุกร์ เวลา 17:30 น>  - 18:00 น. |
| --- | --- | --- |
| ก่อนหน้า | ฮานาโกะ นักแปลสาวหัวใจแกร่ง | ถัดไป |
| - | ฮานาโกะ นักแปลสาวหัวใจแกร่ง | เกมชีวิต ลิขิตชะตา |
ฮาร์ดคอร์จัสติส (2011)

ฮาร์ทคอร์ จัสติค (2011)  (อังกฤษ: Hardcore Justice (2011)) เป็นรายการเพย์-เพอร์-วิวมวยปล้ำอาชีพ ของ โทเทิล นอนสต็อป แอคชั่น เรสต์ลิง (TNA) โดยจะจัดในวันที่ 7 สิงหาคม ค.ศ. 2011 ที่  Impact Wrestling Zone เมือง Orlando, Florida
ผลการปล้ำ

| # | แมทช์การปล้ำ | กำหนดการปล้ำ | เวลา |
| --- | --- | --- | --- |
| 1 | Brian Kendrick (c) ชนะ Alex Shelley และ Austin Aries | แมทช์การปล้ำสามเส้า เพื่อชิงแชมป์ TNA X Division Championship | 13:10 |
| 2 | Ms. Tessmacher และ Tara (c) ชนะ Mexican America (Rosita และ Sarita) (พร้อมด้วย Anarquia และ Hernandez) | แมทช์การปล้ำแทกทีม เพื่อชิงแชมป์ TNA Knockout Tag Team Championship | 7:08 |
| 3 | D'Angelo Dinero ชนะ Devon | แมทช์การปล้ำเดี่ยว ในแบบ Bound for Glory Series | 9:33 |
| 4 | Winter (พร้อมด้วย Angelina Love) ชนะ Mickie James (c) | แมทช์การปล้ำเดี่ยว เพื่อชิงแชมป์ TNA Women's Knockout Championship | 8:58 |
| 5 | Crimson ชนะ Rob Van Dam (พร้อมด้วย Jerry Lynn) โดยการจับแพ้ฟาล์ว | แมทช์การปล้ำเดี่ยว ในแบบ Bound for Glory Series | 8:40 |
| 6 | Fortune (A.J. Styles, Christopher Daniels, และ Kazarian) ชนะ Immortal (Abyss, Gunner, and Scott Steiner) | แมทช์การปล้ำแทกทีม 6 คน | 14:42 |
| 7 | Bully Ray ชนะ Mr. Anderson | แมทช์การปล้ำเดี่ยว | 10:04 |
| 8 | Beer Money, Inc. (Bobby Roode และ James Storm) (c) ชนะ Mexican America (Anarquia และ Hernandez) | แมทช์การปล้ำแทกทีม เพื่อชิงแชมป์ TNA World Tag Team Championship | 10:41 |
| 9 | Kurt Angle ชนะ Sting (c) | แมทช์การปล้ำเดี่ยว เพื่อชิงแชมป์ TNA World Heavyweight Championship | 15:22 |
|  (c) - หมายถึง เป็นแชมป์อยู่ก่อนเริ่มแข่งขัน |  (c) - หมายถึง เป็นแชมป์อยู่ก่อนเริ่มแข่งขัน |  (c) - หมายถึง เป็นแชมป์อยู่ก่อนเริ่มแข่งขัน |  |
ดูเพิ่ม

ทีเอ็นเอ ฮาร์ทคอร์ จัสติค
รายชื่อเพย์-เพอร์-วิวของทีเอ็นเอ
แหล่งข้อมูลอื่น

Impact! Wrestling.com
| ด ค กรายการเพย์-เพอร์-วิวของอิมแพ็ค เรสต์ลิง |
| --- | --- |
ปัจจุบัน:  สแลมไมเวอร์เซรี่  บาวด์ฟอร์กลอรี 
อดีต:  เทิร์นนิงพอยท์ (2004–2012)  ไฟนอล เรสโซลูชั่น (2005–2012)  ดิสทิเนชั่น เอ็กซ์ (2005–2012)  ฮาร์ทคอร์ จัสติค/ฮาร์ท จัสติค (2005–2012)  แซซริฟฟิค (2005–2012)  อเกนต์ออลออดส์ (2005–2012)  วิคตอรี่ โรด (2004, 2006–2012)  โนเซอร์เรนเดอร์ (2005–2012)  ทีเอ็นเอ อันเบรคเคเบิล (2005)  เจนเนสิส (2005–2013)  ล็อคดาวน์ (2005–2014) 
ดูเพิ่ม:  วิคลี่ เพย์-เพอร์-วิว อีเว่น (2002–2004)  วันไนท์ออนลี
ฮาร์วีย์ มิลก์

| ฮาร์วีย์ มิลก์ |
| --- | --- |
มิลก์ ในปี ค.ศ. 1978

สมาชิกคณะกรรมการกำกับดูแลซานฟรานซิสโก เขต 5
ดำรงตำแหน่ง 8 มกราคม 1978 – 27 พฤศจิกายน 1978
ก่อนหน้า: ดิสทริกต์ คริเอเอ็ด
ถัดไป: แฮร์รี่ บริตต์
เขตเลือกตั้ง: The Castro Haight-Ashbury Duboce Triangle Noe Valley
 
ข้อมูลส่วนบุคคล
เกิด: ฮาร์วี่ย์ เบอร์นาร์ด มิลก์ 22 พฤษภาคม ค.ศ. 1930(1930-05-22) วู้ดมีเรค
เสียชีวิต:  พฤศจิกายน 27, 1978(1978-11-27) (48 ปี) ซานฟรานซิสโก
ลักษณะการเสียชีวิต: ถูกลอบสังหาร
พรรคการเมือง: พรรคริพับลิกัน (ก่อน 1972)   พรรคเดโมแครต
ที่อยู่อาศัย: ซานฟรานซิสโก
ศิษย์เก่า: มหาวิทยาลัยอัลบานี
วิชาชีพ: นักการเมือง นักธุรกิจ
รางวัล:  2009 (หลังจากเสียชีวิต)
ยศที่ได้รับการแต่งตั้ง
รับใช้:  สหรัฐ
สังกัด:  กองทัพเรือสหรัฐ
ประจำการ: 1951–1955
ยศ:  เรือเอก (ด้อยอาวุโส)
หน่วย: USS Kittiwake (ASR-13)

ฮาร์วี่ย์ เบอร์นาร์ด มิลก์ (อังกฤษ: Harvey Milk; 22 พฤษภาคม 1930 – 27 พฤศจิกายน 1978) เป็นนักการเมืองชาวอเมริกันคนแรกที่เปิดเผยว่าเป็นเกย์ เขาเกิดและโตที่นิวยอร์กแต่ต่อมาย้ายมาอยู่ที่ซานฟรานซิสโกเปิดร้านขายกล้องถ่ายรูปในย่านแคสโตร กับแฟนหนุ่มสกอตต์ สมิธ ในช่วงต้นปี ค.ศ. 1970 เป็นคดีที่รัฐบาลโดนจับได้ว่าเข้าไปจารกรรมข้อมูลของคู่แข่งฝ่ายตรงข้าม ทำให้ประธานาธิบดีริชาร์ด นิกสันต้องลาออก มิลก์จึงลงสมัครชิงเก้าอี้สภาที่ปรึกษาของเมืองและตำแหน่งทางการเมืองอื่นอีกหลายครั้ง แต่ก็ไม่ประสบความสำเร็จจนในปี ค.ศ. 1977 เขาได้รับเลือกให้เข้าไปนั่งในสภาที่ปรึกษาแห่งซานฟรานซิสโก
หลังจากดำรงตำแหน่งทางการเมืองมาระยะหนึ่ง เขาได้มีเรื่องบาดหมางกับแดน ไวท์คู่แข่งทางการเมืองที่เกลียดเกย์ ทำให้มิลก์ถูกไวท์ยิงในระยะเผาขนจนเสียชีวิตกับนายกเทศมนตรีซานฟรานซิสโก วิกเตอร์ การ์เบอร์
แม้จะเป็นช่วงเวลาสั้นๆ ของเขาในการเมือง แต่มิลก์ได้กลายเป็นไอคอนมรณสักขีในชุมชนเกย์ซานฟรานซิสโก ในปี ค.ศ. 2002 เขาถูกเรียกว่า "บุคคลที่มีชื่อเสียงมากที่สุดและสำคัญมากที่สุดของกลุ่มบุคคลที่มีความหลากหลายทางเพศ ตั้งแต่การเลือกตั้งที่เคยมีมาในสหรัฐ" หลังจากเสียชีวิต ในปี ค.ศ. 2009 มิลก์ได้รับเครื่องอิสริยาภรณ์เหรียญอิสรภาพประธานาธิบดี
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Harvey Milk
วิกิคำคม มีคำคมที่กล่าวโดย หรือเกี่ยวกับ Harvey Milk
Harvey Milk Foundation
Official Harvey Milk Day Website เก็บถาวร 2011-08-30 ที่ เวย์แบ็กแมชชีน
The James C. Hormel Gay & Lesbian Center at the San Francisco Public Library เก็บถาวร 2006-05-08 ที่ เวย์แบ็กแมชชีน holds the Harvey Milk Archives–Scott Smith Collection.
Harvey Milk photo history by Strange de Jim, with photos by Daniel Nicoletta
Harvey Milk, Second Sight: Personal Photographs เก็บถาวร 2009-02-10 ที่ เวย์แบ็กแมชชีน
Significant collection of photographs and Milk history เก็บถาวร 2008-09-17 ที่ เวย์แบ็กแมชชีน
Harvey Milk City Hall Memorial Organization dedicated to placing a bust of Harvey Milk in San Francisco's City Hall.
The Gay, Lesbian, Bisexual, Transgender Historical Society Holds artifacts of Milk, including the suit he was wearing when shot by Dan White
Harvey Milk Center for the Arts เก็บถาวร 2011-08-21 ที่ เวย์แบ็กแมชชีน
Harvey Milk: What His Presidential Medal of Freedom Means to All Americans by Chuck Wolfe
The Unknown Adventures of Harvey Milk in Dallas เก็บถาวร 2013-08-18 ที่ เวย์แบ็กแมชชีน by Vince Emery
| ก่อนหน้า |  | ฮาร์วีย์ มิลก์ |  | ถัดไป |
| --- | --- | --- | --- | --- |
| ดิสทริกต์ คริเอเอ็ด |  | สมาชิกคณะกรรมการกำกับดูแลซานฟรานซิสโก เขต 5   (8 มกราคม – 27 พฤศจิกายน 2521) |  | แฮร์รี่ บริตต์         |
ฮาวดีปอิสยัวร์เลิฟ

1977 ซิงเกิลโดยบีจีส์
"ฮาวดีปอิสยัวร์เลิฟ" (อังกฤษ: How Deep Is Your Love) เป็นเพลงป็อปบัลลาดที่เขียนและบันทึกโดยบีจีส์ เมื่อปี 1977 และออกจำหน่ายเป็นซิงเกิลในเดือนกันยายนของปีนั้น ต่อมาเพลงถูกบรรจุในเพลงประกอบภาพยนตร์เรื่อง แซเทอร์เดย์ไนต์ฟีเวอร์ เพลงขึ้นถึงอันดับสามในสหราชอาณาจักรและออสเตรเลีย รวมถึงอยู่อันดับสูงสุดบนชาร์ต บิลบอร์ดฮอต 100 ของสหรัฐ และอยู่ในสิบอันดับแรกเป็นเวลา 17 สัปดาห์ นอกจากนี้ เพลงยังอยู่บนชาร์ตร่วมสมัยสำหรับผู้ใหญ่ของสหรัฐอีกหกสัปดาห์ เพลงถูกจัดให้อยู่อันดับที่ 27 ในรายชื่อ 100 อันดับตลอดกาลของบิลบอร์ด โดยอยู่เคียงข้างกับเพลงอื่น ๆ ของวงอย่าง "สเตย์อิน' อะไลฟ์" และ "ไนต์ฟีเวอร์" ในเวลาต่อมา เพลงถูกนำมาร้องใหม่โดยเทกแดต ในอัลบั้ม เกรเทสต์ฮิตส์ เมื่อปี 1996 ซึ่งเพลงสามารถขึ้นอันดับหนึ่งบนชาร์ตซิงเกิลแห่งสหราชอาณาจักรเป็นเวลาสามสัปดาห์
"ฮาวดีปอิสยัวร์เลิฟ" ได้รับรางวัลแกรมมี สาขาการแสดงเพลงป็อปยอดเยี่ยมโดยศิลปินกลุ่ม และได้เข้าชิงรางวัลลูกโลกทองคำ สาขาเพลงประกอบภาพยนตร์ยอดเยี่ยม เพลงยังอยู่อันดับที่ 375 ในรายชื่อ "500 เพลงที่ยิ่งใหญ่ที่สุดตลอดกาล" ของนิตยสาร โรลลิงสโตน ในรายการพิเศษของบริติชที่ออกอากาศในเดือนธันวาคม 2011 เพลงได้รับการโหวตให้เป็นเพลงบีจีส์ที่ประชาชนชื่นชอบมากที่สุดโดยผู้ชมไอทีวี ในระหว่างบีจีส์ให้สัมภาษณ์กับนิตยสารบิลบอร์ด เมื่อปี 2001 แบร์รีกล่าวว่า เพลงนี้เป็นเพลงบีจีส์ที่เขาชื่นชอบมากที่สุดด้วย
ฮาร์ป

บทความนี้เกี่ยวกับเครื่องดนตรีสากล สำหรับความหมายอื่น ดูที่ พิณ
| --- | --- |

เครื่องสาย
ช่วงเสียง
 
ฮาร์ป (อังกฤษ: harp) หรือพิณฝรั่ง คือเครื่องดนตรีประเภทเครื่องสายของตะวันตกมีเสียงเกิดขึ้นจากการใช้นิ้วดีด สายเสียงของเครื่องดนตรีนี้ปกติแล้วมี 47 สาย และที่เหยียบเพดดัล 7 อัน เพดดัลแต่ละอันจะควบคุมสายเสียงแต่ละชุด เช่น เพดดัล อันหนื่งจะบังคับสายเสียง C ทั้งหมดและอีกอันหนื่งจะบังคับสายเสียง D ทั้งหมด ฮาร์ปเป็นเครื่องดนตรีเก่าแก่ชนิดหนึ่งที่มีการกล่าวถึงตั้งแต่ราว 3,000 ปีก่อนคริสตกาล ที่มาของเครื่องดนตรีชิ้นนี้น่าจะมาจากประเทศไอยคุปต์ (อียิปต์) เพราะตามภาพฝาผนังใต้สุสานของประเทศไอยคุปต์ที่เห็นจะมีรูปคนดีดพิณชนิดนี้อยู่เยอะมาก
ฮาร์ป คือเครื่องดนตรีประเภทเครื่องสายซึ่งแตกต่างจากเครื่องสายประเภทอื่นๆ คือ การขึงของสายจะไม่ผ่านกล่องเสียง (Sounding Board) เหมือนเครื่องดนตรีชนิดอื่นๆ เช่น กีตาร์, ไวโอลิน หรือเปียโน โครงสำหรับขึงสายมีลักษณะเป็นรูปสามเหลี่ยมโค้งงอเล็กน้อยเพื่อให้เกิดความสวยงาม ปกติจะเล่นด้วยการดีดที่สาย คุณภาพเสียงของฮาร์ปมีความแจ่มใสกว่าเสียงของเปียโน ใช้แสดงความสดชื่นแจ่มใส
ลักษณะ

โครงสำหรับขึงสายมีลักษณะเป็นรูปสามเหลี่ยม โค้งงอเล็กน้อย มี 47 สาย และ เสียงของฮาร์ปสามารถใช้เพื่อแสดงการไหลของสายน้ำ แสดงความสดชื่นแจ่มใส มีวิวัฒนาการมาจากไลร์ ฮาร์ แบ่งออกเป็น 2 ประเภท คือ
ฮาร์ปขนาดใหญ่ที่มีคันเหยียบ (pedal harp) มี 47 สาย เรียกกันง่ายๆ ว่า แกรนด์คอนเสิร์ตฮาร์ป (Grand Concert Harp) มีขนาดลดหลั่นกันไป เช่น Semi grand และ salon วงดุริยางค์ซิมโพนีที่มีมาตรฐานจะใช้ฮาร์ปขนาด Grand Concert 47 สาย เท่านั้น
ลีเวอร์ฮาร์ป (Lever Harp) ฮาร์ปที่ใช้ไกเปลี่ยนเสียงจะมีขนาดต่างๆ กันเช่นเดียวกัน มี 36 สาย ซึ่งบางรุ่นอาจใช้บรรเลงเทียบเท่าฮาร์ปชนิดคันเหยียบ